Jún 2010

Udalosti 
 12. jún – Voľby do Národnej rady Slovenskej republiky v roku 2010
 11. jún až 11. júl – MS vo futbale, Juhoafrická republika
 13. jún – Japonská sonda Hayabusa sa vrátila na Zem.  Modul dosadol na Zem vo večerných hodinách v Austrálii. Posádka vrtuľníku ho objavila na predpokladanom mieste. Nasledujúceho dňa bola schránka vyzdvihnutá. spaceprobes.kosmo.cz
 17. jún – Podľa novej teórie, ktorú vypracovali astronómovia pod vedením vedcov zo Southwest Research Institute, sa mohli niektoré kométy utvoriť na obežnej dráhe iných hviezd, ako je Slnko. Zachytenie týchto telies Slnkom sa mohlo odohrať v čase, kedy bolo Slnko ešte členom svojej rodnej hviezdokopy (pretože hviezdy vznikajú v skupinách) pomerne blízko susedných hviezd. Tento nový pohľad na vznik Oortovho mraku komét vznikol potom, čo podrobnejší prieskum ukázal, že Oortov oblak utvorený len ako pozostatok protoplanetárneho disku by mal byť oveľa redší. Podľa Hala Levisona až 90 % komét Oortovho mraku môže mať pôvod mimo slnečnej sústavy. astrovm.cz
 27. jún – Kozmická sonda Deep Impact urobila gravitačný manéver okolo Zeme, ktorý ju urýchlil na dráhu ku kométe 103P/Hartley. So svojim novým cieľom (druhým po kométe Tempel 1) sa stretne pod novým označením Epoxi v novembri 2010. Jej pomenovanie je odvodené z jej dvoch výskumných úloh: Extrasolar Planet Observation and Characterization (EPOCh) a Deep Impact Extended Investigations (DIXI). astrovm.cz

 Úmrtia 
 1. jún – Andrej Andrejevič Voznesenskij, ruský básnik, prozaik a publicista (* 1933)
 1. jún – Jiří Zavřel, český herec a dabér (* 1949)
 2. jún – Giuseppe Taddei, taliansky barytonista (* 1916)
 3. jún – Vladimir Igorevič Arnoľd, ruský matematik (* 1937)
 6. jún – Dušan Kaniansky, slovenský analytický chemik, vedecký pracovník a vysokoškolský pedagóg (* 1946)
 6. jún – Ladislav Smoljak, český herec, scenárista a režisér (* 1931)
 14. jún – Leonid Kizim, sovietsky kozmonaut (* 1941)
 18. jún – José Saramago, portugalský spisovateľ, nositeľ Nobelovej ceny za literatúru (* 1922)
 20. jún – Vladimír Dlouhý, český herec (* 1958)
 26. jún – Algirdas Brazauskas, litovský politik, prvý slobodne zvolený postsovietsky prezident Litvy (* 1932)
 27. jún – Andreas Okopenko, rakúsky spisovateľ (* 1930)

 Referencie 

2010